ᱩᱫᱷᱚᱢᱯᱩᱨ ᱦᱚᱱᱚᱛ

ᱩᱫᱷᱚᱢᱯᱩᱨ ᱦᱚᱱᱚᱛ ᱫᱚ ᱥᱤᱧᱚᱛᱤᱭᱟᱹ ᱛᱟᱞᱢᱟ ᱥᱟᱥᱚᱱᱮᱫ ᱮᱞᱟᱠᱟ ᱡᱟᱹᱢᱢᱩ ᱟᱨ ᱠᱟᱹᱥᱢᱤᱨ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱔,᱕᱕᱐ ᱠᱤᱢᱤ² (᱑,᱗᱖᱐ sq ᱢᱟᱭᱤᱞ) ᱛᱮ ᱯᱟᱥᱱᱟᱣ ᱟᱠᱟᱱ ᱱᱚᱣᱟ ᱦᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱥᱚᱦᱚᱨ ᱩᱫᱷᱚᱢᱯᱩᱨ ᱾ ᱥᱤᱧᱚᱛᱤᱭᱟᱹ ᱥᱮᱱᱟ ᱣᱟᱜ ᱱᱚᱨᱫᱟᱱ ᱠᱚᱢᱟᱱᱰ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱱᱚᱣᱟ ᱥᱚᱦᱚᱨ ᱨᱮᱜᱮ ᱢᱮᱱᱟᱜᱼᱟ ᱾ ᱒,᱐᱒᱔ ᱢᱤᱴᱟᱨ (᱖,᱖᱔᱐ ᱯᱷᱩᱴ) ᱪᱮᱛᱟᱱ ᱨᱮ ᱯᱟᱴᱱᱤᱴᱳᱯ ᱵᱩᱨᱩ ᱨᱤᱥᱳᱴ ᱟᱨ ᱥᱩᱫᱷ ᱢᱚᱦᱟᱫᱮᱵ ᱟᱜ ᱢᱚᱱᱫᱤᱨ ᱡᱟᱦᱟ ᱫᱚ ᱒᱘᱐᱐ ᱥᱮᱨᱢᱟ ᱢᱟᱬᱮ ᱢᱮᱱᱛᱮ ᱯᱟᱹᱛᱭᱟᱣ ᱢᱮᱱᱟᱜᱼᱟ, ᱱᱚᱣᱟ ᱠᱤᱱ ᱱᱚᱰᱮᱱᱟᱜ ᱢᱩᱬᱩᱛ ᱧᱮᱧᱮᱞᱤᱭᱟᱹ ᱴᱷᱟᱹᱶᱠᱟᱹ ᱠᱟᱱᱟ ᱾ ᱦᱚᱱᱚᱛ ᱨᱮ ᱨᱚᱲᱟᱮᱫ ᱠᱟᱱ ᱯᱟᱹᱨᱥᱤ ᱠᱚ ᱫᱚ ᱰᱳᱜᱨᱤ, ᱦᱤᱱᱫᱤ, ᱩᱨᱫᱩ, ᱜᱳᱡᱽᱨᱤ ᱟᱨ ᱤᱝᱞᱤᱥ ᱠᱟᱱᱟ ᱾ ᱚᱛᱱᱚᱜ ᱩᱫᱷᱚᱢᱯᱩᱨ ᱦᱚᱱᱚᱛ ᱫᱚᱨᱭᱟ ᱟᱴᱮᱫ ᱠᱷᱚᱱ ᱖᱐᱐-᱓,᱐᱐᱐ ᱢᱤᱴᱟᱨ (᱒,᱐᱐᱐-᱙,᱘᱐᱐ ᱯᱷᱩᱴ) ᱩᱥᱩᱞ ᱨᱮ ᱢᱮᱱᱟᱜ ᱼᱟ᱾ ᱪᱮᱱᱟᱵᱽ, ᱟᱱᱥ ᱟᱨ ᱛᱟᱣᱤ ᱦᱚᱱᱚᱛ ᱨᱮᱱᱟᱜ ᱢᱩᱬᱩᱛ ᱜᱟᱰᱟ ᱠᱟᱱᱟ᱾ ᱱᱚᱣᱟ ᱦᱚᱱᱚᱛ ᱨᱮ ᱠᱩᱭᱞᱟᱹ, ᱵᱚᱠᱥᱟᱭᱤᱴ, ᱡᱤᱯᱥᱟᱢ ᱟᱨ ᱪᱩᱱᱟᱯᱟᱛᱷᱚᱨ ᱞᱮᱠᱟᱱ ᱠᱷᱟᱫᱟᱱ ᱫᱷᱟᱹᱛᱩ ᱛᱮ ᱠᱤᱥᱟᱹᱬ ᱜᱮᱭᱟ᱾ ᱦᱚᱭᱦᱤᱥᱤᱫ ᱥᱟᱥᱚᱱᱤᱭᱟᱹ ᱴᱚᱴᱷᱟ ᱩᱫᱷᱚᱢᱯᱩᱨ ᱦᱚᱱᱚᱛ ᱮᱭᱟᱭ ᱜᱚᱴᱟᱝ ᱛᱚᱦᱚᱥᱤᱞ ᱢᱮᱥᱟ ᱠᱟᱛᱮᱡᱽ ᱵᱮᱱᱟᱣ ᱟᱠᱟᱱᱟ᱾ ᱰᱮᱢᱚᱜᱽᱨᱟᱯᱷᱤ ᱒᱐᱑᱑ ᱥᱮᱨᱢᱟ ᱦᱚᱲᱞᱮᱠᱷᱟ ᱨᱮ ᱱᱚᱣᱟ ᱦᱚᱱᱚᱛ ᱨᱮ ᱕᱕᱔,᱙᱘᱕ ᱜᱚᱴᱟᱝ ᱦᱚᱲ ᱠᱚ ᱛᱟᱦᱮ ᱠᱟᱱᱟ, ᱱᱚᱣᱟ ᱦᱚᱲᱮᱞ ᱵᱨᱩᱱᱟᱭ ᱟᱨ ᱤᱭᱩᱨᱳᱯ ᱨᱮᱱᱟᱜ ᱞᱟᱠᱥᱮᱢᱵᱟᱨᱜ ᱫᱤᱥᱚᱢ ᱨᱮᱱ ᱞᱮᱠᱷᱟᱜᱩᱴ ᱦᱚᱲᱮᱞ ᱥᱚᱢᱟᱱ ᱠᱟᱱᱟ᱾ ᱦᱚᱲᱞᱮ ᱞᱮᱠᱟᱛᱮ ᱱᱚᱣᱟ ᱫᱚ ᱥᱤᱧᱚᱛ ᱨᱮᱱᱟᱜ ᱖᱔᱐ ᱜᱚᱴᱟᱝ ᱦᱚᱱᱚᱛ ᱨᱮ ᱕᱓᱘ ᱟᱱᱟᱜ ᱴᱷᱟᱶ ᱨᱮ ᱢᱮᱱᱟᱜᱼᱟ᱾ ᱦᱚᱱᱚᱛ ᱨᱮ ᱑᱐᱐᱐ ᱠᱚᱲᱟ ᱨᱮ ᱘᱗᱑ ᱜᱚᱴᱟᱝ ᱠᱩᱲᱤ ᱢᱮᱱᱟᱜ ᱠᱚᱣᱟ᱾ ᱠᱟᱜᱚᱡᱤᱭᱟᱹ ᱦᱚᱲ ᱮᱞ ᱕᱔.᱑᱖%, ᱱᱚᱣᱟ ᱢᱩᱫ ᱨᱮ ᱖᱖.᱔᱓% ᱠᱚᱲᱟ ᱟᱨ ᱓᱙.᱘᱙% ᱠᱩᱲᱟ᱾ ᱦᱚᱱᱚᱛ ᱨᱮᱱ ᱡᱟᱹᱥᱛᱤ ᱦᱚᱲ ᱜᱮ ᱦᱤᱱᱫᱩ ᱫᱷᱚᱨᱚᱢ ᱠᱚ ᱢᱟᱱᱟᱣ ᱵᱟᱛᱟᱣᱟ ᱟᱨ ᱦᱚᱱᱚᱛ ᱨᱮᱱ ᱡᱟᱹᱥᱛᱤ ᱜᱟᱱ ᱦᱚᱲ ᱫᱚ ᱰᱳᱜᱨᱟ ᱡᱟᱹᱛᱤ ᱠᱟᱱᱟ ᱠᱚ᱾ ᱚᱱᱟ ᱵᱮᱜᱚᱨ ᱟᱭᱢᱟ ᱜᱟᱱ ᱜᱩᱡᱡᱟᱨ ᱟᱨ ᱵᱟᱠᱟᱨᱣᱟᱞ ᱦᱚᱲ ᱦᱚᱸ ᱢᱮᱱᱟᱜ ᱠᱚᱣᱟ᱾ ᱫᱷᱚᱨᱚᱢ ᱦᱚᱱᱚᱛ ᱨᱮᱱ ᱘᱘.᱑᱒% ᱦᱚᱲ ᱦᱤᱱᱫᱩ ᱟᱨ ᱑᱐.᱗᱗% ᱦᱚᱲ ᱤᱥᱞᱟᱢ ᱫᱷᱚᱨᱚᱢ ᱠᱚ ᱢᱟᱱᱟᱣᱟ᱾ ᱢᱚᱱᱫᱤᱨ ᱟᱭᱢᱟ ᱜᱟᱱ ᱢᱚᱱᱫᱤᱨ ᱢᱮᱱᱟᱜ ᱟᱠᱟᱫ ᱛᱮ ᱩᱫᱷᱚᱢᱯᱩᱨ ᱫᱚ ᱫᱮᱵᱷᱤᱠᱟ ᱱᱟᱜᱟᱨᱤ, ᱢᱮᱱᱮᱫ ᱵᱚᱸᱜᱟᱼᱵᱩᱨᱩ ᱣᱟᱜ ᱥᱚᱦᱚᱨ ᱢᱮᱱᱛᱮ ᱵᱟᱰᱟᱭᱚᱜᱼᱟ᱾ ᱢᱚᱱᱫᱤᱨ ᱠᱚ ᱫᱚ ᱦᱩᱭᱩᱜ ᱠᱟᱱᱟ; ᱵᱟᱵᱳᱨ ᱢᱚᱱᱫᱤᱨ, ᱫᱚᱝᱠᱚᱨᱤ ᱵᱚᱸᱜᱟ ᱢᱚᱱᱫᱤᱨ, ᱥᱤᱵᱷᱼᱯᱟᱨᱵᱚᱛᱤ ᱢᱚᱱᱫᱤᱨ, ᱠᱟᱭᱨᱦᱟᱤ, ᱥᱟᱱᱠᱟᱨᱤ ᱫᱮᱵᱚᱛᱟ ᱢᱚᱱᱫᱤᱨ, ᱵᱷᱭᱥᱱᱳ ᱵᱮᱫᱤ ᱢᱚᱱᱫᱤᱨ ᱮᱢᱱᱟ ᱟᱨᱦᱚ ᱟᱭᱢᱟ᱾ ᱢᱤᱞᱤᱴᱟᱨᱤ ᱨᱟᱡᱽᱟᱹᱨᱤ ᱩᱫᱷᱚᱢᱯᱩᱨ ᱦᱚᱱᱚᱛ ᱨᱮ ᱯᱮᱭᱟ ᱵᱤᱫᱷᱟᱱᱥᱚᱵᱷᱟ ᱛᱟᱞᱢᱟ ᱢᱮᱱᱟᱜᱼᱟ ᱺ ᱩᱫᱷᱚᱢᱯᱩᱨ, ᱪᱮᱱᱟᱱᱤ ᱟᱨ ᱨᱟᱢᱱᱚᱜᱚᱨ᱾ ᱩᱫᱷᱚᱢᱯᱩᱨ ᱦᱚᱱᱚᱛ ᱨᱮ ᱡᱟᱹᱛᱤᱭᱟᱹᱨᱤ ᱯᱮᱱᱛᱷᱟᱨ ᱯᱥᱨᱴᱤ ᱨᱮᱱ ᱵᱷᱜᱮ ᱜᱚᱨᱚ ᱦᱚᱲ ᱢᱮᱱᱟᱜ ᱠᱚᱣᱟ ᱚᱱᱟ ᱛᱟᱭᱚᱢ ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱯᱟᱨᱴᱤ, ᱟᱨ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱠᱚᱝᱜᱽᱨᱮᱥ ᱨᱮᱱ᱾ ᱧᱩᱛᱩᱢᱟᱱ ᱡᱟᱜᱟ ᱵᱟᱨᱦᱮ ᱡᱚᱱᱚᱲ http://udhampur.nic.in ᱥᱟᱹᱠᱷᱭᱟᱹᱛ